Jan E. Hansen

Jan Erik Hansen (født 1. november 1959, død 12. februar 2020) var en norsk kulturredaktør, journalist, kritiker og forfatter.

Han var født i Lunner på Hadeland, og var to år gammel da han ble adoptert fra et barnehjem på Fagerstrand av sine nye foreldre, som bodde på Grefsen i Oslo.

Han var journalist i Frisprog 1976–1980 mens han gikk på latinlinjen på Grefsen gymnas med eksamen fra 1978. Han var journalist i Morgenbladet 1980–1984 og journalist og kulturredaktør i Aftenposten 1984–2004, der han særlig utmerket seg som teaterkritiker. I 2000-årene flyttet han til Roma hvor han var reiseleder (cicerone) og skrev for Aftenposten frem til 2011, da han trakk seg på grunn av sykdom. 

Hansen var forfatter og medforfatter i 20 bøker.

Som tolvåring ble han nordisk mester i selskapsdans.

Noen år etter at han hadde flyttet til Roma, ble han katolikk. Den selvbiografiske boken Med ett ben på jorden ble gitt ut 2016. Han skrev den for hånd fordi helsen gjorde at han ikke kunne betjene et tastatur.

Utmerkelser 

 Gullpennen 2000 fra Riksmålsforbundet.
 Ridder av Republikken Italias fortjenstorden 2. juni 2006

Utgivelser 

 
 
 
 
 
 
 
 
 
 
 
 
 
 
 
 
 
 
 Jan E. Hansen (2016), Med ett ben på jorden, Forlaget Press

Referanser 

Norske kulturjournalister
Norske forfattere
Norske dansere
Journalister i Aftenposten
Journalister i Morgenbladet
Riksmålstematikk
Personer fra Lunner kommune